



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

   DE DISCIPLINĂ ŞI IMUNITĂŢI
	
	                        Bucureşti, 02.02.2010
                        Nr. Pl - x 715


A V I Z

asupra  propunerii legislative pentru modificarea şi completarea art. I din Ordonanţa de Urgenţă nr.88/2006 pentru modificarea şi completarea unor acte act normative prin care se acordă drepturi sociale, precum şi unele măsuri în domeniul cheltuielilor de personal
În conformitate cu prevederile art. 95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru modificarea şi completarea art. I din Ordonanţa de Urgenţă nr.88/2006 pentru modificarea şi completarea unor acte act normative prin care se acordă drepturi sociale, precum şi unele măsuri în domeniul cheltuielilor de personal, trimisă cu adresa nr. Pl-x 715 din 21 decembrie 2009, înregistrată sub nr.31/1205 din 21 decembrie 2009.
Senatul, în calitate de primă Cameră sesizată a respins această iniţiativă legislativă în şedinţa din 16 decembrie 2009.
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă menţionată mai sus, în şedinţa din 2 februarie 2010.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.1046 din 18 septembrie 2009 şi punctul de vedere negativ al Guvernului transmis cu adresa nr. 2557 din 6 octombrie 2009. 

În urma dezbaterilor, cu unanimitate de voturi, s-a hotărât avizarea negativă a iniţiativei legislative ca rămasă fără obiect, întrucât Ordonanţa de urgenţă a Guvernului nr. 114/2009 a abrogat textul care se propune a fi modificat prin propunerea legislativă.

În raport cu obiectul şi conţinutul său, iniţiativa legislativă  face parte din categoria legilor ordinare.

